पाएं अपने शहर की ताज़ा ख़बरें और फ्री ई-पेपरडाउनलोड करें
मोगा जिले में शुक्रवार को कोरोना के 81 नए केस आए, जिससे कुल संक्रमितों की संख्या बढ़कर 6135 हो गई है। इन में 49 पुरुष, 30 महिलाएं व 2 मरीज 18 साल से कम के हैं। लेकिन, राहत की बात यह है कि शुक्रवार को 138 कोरोना मरीज ठीक हुए हैं, जिससे ठीक होने वालों की संख्या भी 4556 हो गई है। ऐसे में जिले में एक्टिव मामले 1441 रह गए हैं। जिले में कोरोना से अब तक 138 लोगों की मौत हो चुकी है। सेहत विभाग से मिली जानकारी के अनुसार विभाग द्वारा अब तक 1 लाख 21, 363 सैंपल जांच के लिए भेजे गए हैं। जिनमें से 96011 सैंपलों की रिपोर्ट निगेटिव आई है। विभाग को 836 सैंपलों की रिपोर्ट का इंतजार है। शुक्रवार को विभाग ने 859 नए सैंपल जांच के लिए भेजे हैं।
फरीदकोट के लिए शुक्रवार राहत भरा रहा। जिले में शुक्रवार को कोरोना से किसी भी मरीज की मृत्यु नहीं हुई। सिविल सर्जन फरीदकोट डाॅ. संजय कपूर व मीडिया प्रभारी फ्लैग चावला द्वारा उपलब्ध करवाई गई जानकारी के अनुसार शुक्रवार को आई कोरोना जांच रिपोर्ट में जिला फरीदकोट में 148 व्यक्तियों के कोरोना संक्रमित होने की पुष्टि होने के बाद कुल संक्रमितों की संख्या 8664 हो गई। आज 132 मरीजों के ठीक होने पर तंदुरुस्त मामलों की संख्या 7138 हो गई। जबकि एक्टिव मामलों की संख्या 1380 है। जिले में अब तक 144 मरीजों की कोरोना के कारण मृत्यु हो चुकी है। कोरोना जांच के लिए अब तक जिले से 115920 सैंपल एकत्रित कर जांच को भेजे गए जिसमें से 96989 की रिपोर्ट निगेटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn